當太空望遠鏡準備影相嗰陣，
附近恆星嘅光芒遮咗佢嘅視線。
但望遠鏡有個秘招：
用一個巨大嘅板嚟阻擋強光。
呢個遮星板直徑約為35米 ——
摺起嚟卻只有2.5米以下。
細到可以裝喺火箭嘅尾端。
佢緊湊嘅設計源自一種古老嘅藝術形式。
摺紙，字面意思係「摺叠紙張」，
呢項日本習俗，至少可追溯到17世紀。
摺紙藝術入面，同樣簡單嘅概念，
可以摺成任何物品，
從大約20個步驟摺成嘅紙鶴。
到呢條需要超過1000個步驟嘅龍，
再到一個遮星板。
只要一張紙，傳統上係方形紙，
僅僅透過摺叠，就可以變成幾乎任何形狀。
攤平嗰張紙，就會有個線條構成嘅圖案。
每條綫都代表一個凹陷嘅谷摺或凸起嘅山摺。
摺紙藝術家通過摺叠去形成摺痕圖案，
作為佢哋設計嘅藍圖。
雖然多數摺紙作品係立體嘅，
佢哋嘅摺痕圖案通常被設計為平折，
而唔會產生任何新摺痕或需要切割紙張。
可以平折嘅摺痕圖案背後嘅數學規則
比立體摺痕圖案嘅規則簡單好多——
先創建抽象嘅平面設計，
然後將佢塑造為立體形式會更容易。
任何可以平摺嘅摺痕圖案 都必須遵守四個規則：
第一，摺痕圖案必須可用雙色上色 ——
即係摺痕之間嘅區域
只用兩種顏色就可以填滿，
同色嘅區域因此永遠唔會接觸。
喺呢到添加一個摺痕，
摺痕圖案就唔可以兩種顔色上色。
第二，山摺同谷摺嘅數量
喺每一個內部嘅頂點位都必須相差 2 ——
就例如呢到嘅三個谷摺同一個山摺咁。
我哋仔細睇下喺呢個頂點摺叠會發生啲咩：
如果喺呢個頂點加上一個山摺，
就會有三個谷摺兩個山摺。
如果加上一個谷摺，就會有四個谷摺同一個山摺。
無論用邊種方式，摺紙作品都摺唔平。
第三條規則係，
如果我哋將頂點内所有嘅角
都順時針或者逆時針編號，
偶數角加起，總數必須係180度，
奇數角都必須一樣。
仔細觀察摺痕，我哋就睇得出點解。
如果喺呢個頂點增加一個摺痕並幫新嘅角編號。
偶數角同奇數角各自嘅角度總和
就唔再係180度，
作品就無法摺成平嘅。
最後，一層紙唔可以穿過一個摺皺。
一個可摺疊嘅2D平面底座往往是一種抽象的表現形式
通常係最終嘅3D立體形狀嘅抽象代表。
摺紙藝術家理解摺痕圖案、平面底座，
同最終立體形狀嘅關係，
所以可以設計出不可思議嘅複雜形狀。
以摺紙藝術家Robert J. Lang創作嘅摺痕圖案爲例。
呢個摺痕圖案可分成一隻生物嘅腿、尾巴同其他附肢。
當我哋將摺痕圖案摺成呢個平面基礎，
每個劃分好嘅區域都會變成獨立嘅一層。
通過將佢縮窄、彎曲、變形，
平面基礎就變成左立體嘅蠍子。
咁如果我哋想喺同一張紙上，折出7朵咁嘅花呢？
如果我哋可以重複花嘅摺痕圖案，
並以滿足四條規律嘅方式將佢哋各自連接起嚟，
我哋就可以創建一個密鋪，即係一個重複嘅形狀圖案
無任何縫隙而且唔會重複地覆蓋一平面。
將一個大嘅平面摺疊成緊湊形狀嘅能力，
可以應用喺浩瀚無垠嘅宇宙，
都可以用喺細胞嘅微觀世界。
利用摺紙嘅原理，
醫學工程師已經重新塑造傳統嘅脈覆膜支架，
係一條用於張開同支撐受損血管嘅管。
透過密鋪，剛性嘅管狀結構摺疊成緊湊嘅薄片
體積大細約係張開時嘅一半左右。
摺紙原理已被用喺安全氣囊、太陽能板
自我摺疊嘅機器人，甚至係DNA納米結構
邊個知下個可能嘅發展係咩？